แม่ค้าข้าวหลาม อำเภอนาโยง คิดสูตรใหม่ ทำข้าวหลามทุเรียนหมอนทอง สร้างจุดขายเพิ่มยอดขาย
นางสาวนภาพร ปาระนะ อายุ 42 ปี  14 ม.8 ตำบลโคกสะบ้า อำเภอนาโยง จังหวัดตรัง แม่ค้าขายข้าวหลามบ้านเรา ที่บริเวณหน้าอำเภอย่านตาขาว จังหวัดตรัง ซึ่งเป็นข้าวหลามที่สืบทอดกันมายาวนาน 13 ปี รสชาติหวาน มัน เค็ม อร่อย มีทั้งข้าวหลาม ข้าวเหนียวขาว ข้าวเหนียวดำ ข้าวเหนียวขาวใส่ถั่วดำ ข้าวหลามมะพร้าวอ่อน ขายในราคากระบอกละตั้งแต่ 10 - 60 บาท และได้คิดสูตรใหม่ขึ้นมาในช่วงฤดูกาลทุเรียน ทำเป็นข้าวหลามทุเรียนหมอนทอง ขายในราคากระบอกละ 60-100 บาท เป็นการเพิ่มจุดเด่นสร้างจุดสนใจให้ลูกค้าที่ชื่นชอบทุเรียนได้ลิ้มลอง ข้าวเหนียวทุเรียนหมอนทอง ทั้งแบบน้ำกะทิ หรือแบบเนื้อทุเรียนเน้นๆ และยังเป็นการสร้างจุดขายเพิ่มยอดการซื้อของลูกค้าในช่วงโควิด-19 อีกด้วยนางสาวนภาพร ปาระนะ บอกว่า ตนเองได้ทำข้าวหลามมา 13 ปีแล้ว ล่าสุดได้คิดทำเป็นข้าวหลามทุเรียนหมอนทอง เป็นการกระตุ้นเพื่อเพิ่มยอดขาย เพราะเมื่อมีเหนียวเรียนทำให้ข้าวหลามตัวอื่นๆ ขายได้ด้วย เพราะหากมีคนแวะซื้อแล้วก็จะซื้อตัวอื่นไปด้วย ทั้งข้าวหลามเหนียวดำ เหนียวขาวไปด้วย บางคนไม่กินทุเรียนก็จะซื้อตัวอื่นและทำให้คนรู้จักมากขึ้น และมีการโพสต์ขายในเฟซบุ๊ก ก็มีคนตามมาซื้ออยู่ ส่วนราคาขายหากเป็นข้าวหลามทุเรียนหมอนทองกระบอกละ 60 บาท จะมีข้าวเหนียวน้ำกะทิและทุเรียนหมอนทอง ถ้าหากสั่งทำพิเศษใส่เนื้อทุเรียนเน้นๆ 100 บาท ต้องสั่งออร์เดอร์เข้ามา ตั้งแต่ได้ออกสินค้าตัวใหม่ออกมาผลตอบรับดี แต่ถ้าจะให้ดีต้องทานเลยเพราะน้ำกะทิกับทุเรียนผสมด้วยกันและไม่ใส่สารกันบูดเก็บได้แค่ 1 วัน  นอกจากนี้ ข้าวหลามทั่วไป ราคาเริ่มต้นที่กระบอกละ 10 บาท ไปจนถึง 50 บาท 60 บาท  รสชาติข้าวหลามของเราจะนิ่ม หวาน มัน เค็ม ตัดทุกรส 3 รส แต่ไม่หวานมากเพราะคนตรังไม่กินหวานจัด ร้านจะตั้งขายอยู่ที่บริเวณหน้าอำเภอย่านตาขาว จะเปิดขายทุกวันตั้งแต่เวลา 14.00 น.  จนกว่าของจะหมด แต่ไม่เกินเวลา 18.00 น. ในแต่ละวันจะเตรียมข้าวหลามมาจำนวน 50-60  กระบอก จะขายหมดทุกวัน หากลูกค้าท่านใดสนใจสามารถติดต่อโทร.080-1458979 หรือทางเพจ “ข้าวหลามเมืองตรัง” และในช่วงโควิด-19 มีผลกระทบบ้าง จะเงียบเป็นบางวัน แต่ยังขายได้มีกระทบบ้างแต่ก็ยังได้อยู่